欽定古今圖書集成/博物彙編/藝術典/第398卷

以2025年1月13日从维基文库导出

← 博物彙編 藝術典 第三百九十七卷

欽定古今圖書集成

博物彙編 第三百九十八卷

博物彙編 藝術典 第三百九十九卷 →

姊妹计划: 数据项

欽定古今圖書集成博物彙編藝術典

第三百九十八卷目錄

醫部彙考三百七十八

外科跌打金刃竹木破傷門二

方一〈復元活血湯　桃仁承氣湯　玉真散　解毒散　聖愈湯　獨參湯　當歸地黃

湯　四君子湯　小柴胡湯　八珍湯　犀角地黃湯　十味參蘇飲　二味參蘇飲　四物

湯　加味承氣湯　歸脾湯　潤腸丸　當歸補血湯　十全大補湯　參附湯　清胃散

清燥湯　生脈散　二妙散　四斤丸　補中益氣湯　黑丸子　迴陽玉龍膏　復元通氣

散　神效太乙膏　乳香定痛散　豬蹄湯　神效當歸膏　托裡散　加味芎歸湯　當歸

導滯散　花蕊石散　經驗方　消毒定痛散　洗藥　黑龍散　洪寶丹　沒藥降聖丹

萬金膏　接骨散　本事接骨方　沒藥丸　整骨痲藥　草烏散　定痛膏　又方　截血

膏　散血膏　接補消腫膏　一赤散　洗藥荊葉散　敷貼藥　接骨丹　走馬散　乳香

膏　紫金皮散　內消方　消腫膏　芙蓉膏　紫金膏　拯損膏　松蔥膏　退腫膏　一

紫散　一綠散　退熱散　澤蘭散　疎風敗毒散　加味交加散　羌活乳香湯　仲景方

巴戟湯　奪命散　雞鳴散　清上瘀血湯　消下破血湯　大紫金皮散　破血藥　二

十五味藥　沒藥降聖丹　清心藥　破血消痛湯　止痛藥　散血定痛補損丹　定痛當

歸散　四草定疼湯　聖靈丹　何首烏散　調經散　活血丹　大活血丸　黃末子　白

末子　紅末子　黑末子　牡丹皮散　橘朮四物湯〉

藝術典第三百九十八卷

醫部彙考三百七十八醫部彙考三百七十八

外科跌打金刃竹木破傷門二外科跌打金刃竹木破傷門二

方一方一

復元活血湯復元活血湯

治「墜墮或打撲，瘀血流於脅下作痛，或小腹作痛，或痞悶，及便毒初起腫痛。」

柴胡錢半　花粉　穿山甲　當歸酒拌，各一錢 紅花　甘草各七分　大黃酒拌過炒，二錢

桃仁二十粒，去皮尖，酒浸，研

作一劑。水二鍾。煎一鍾。食前服。

桃仁承氣湯桃仁承氣湯

治「傷損瘀血停滯，腹作痛，或發狂，或便毒壅腫疼痛，便祕發熱，並宜用此通之。」

桃仁五十粒，去皮尖，研　桂枝　芒硝　甘草炙 大黃各一錢

作一劑。水二鍾。煎一鍾。空心服。

玉真散玉真散

一名「定風散。」 治破傷風，重者牙關緊急，腰背反張，并蛇犬所傷。

天南星、　防風各等分。

為末。每服二錢，溫酒調下，更搽患處。若牙關緊急，腰背反張者，每服三錢，用童便調服，雖內有瘀血亦愈。至於昏死，心腹尚溫者，連進二服，亦可保全。若治風犬咬傷，更用漱口水洗淨搽之，神效。

解毒散解毒散

治一切毒蛇惡蟲，并獸所傷，重者毒入腹，則眼黑口噤，手足強直。此藥平易，不傷氣血，大有神效，不可以為易而忽之。

白礬　甘草末，各一兩

為細末，每服二錢，不拘時冷水調下，更敷患處。

聖愈湯聖愈湯

治「瘡瘍膿水出多，或金瘡出血，心煩不安，眠睡不寧，或五心煩熱。」

熟地黃酒拌蒸半日許　生地黃酒拌　川芎 人參各五錢　當歸酒拌　黃芪鹽水浸炒，各一錢

作一劑。水二鍾。煎八分。食遠服。

獨參湯獨參湯

治潰瘍氣血虛極，惡寒或發熱，或失血之證。葛可久「血脫用補氣」 ，即此方也。

人參二兩。

作一劑。水二鍾。棗十枚。煎一鍾。徐徐服。若煎至稠厚。即為膏矣。

當歸地黃湯當歸地黃湯

治破傷風，氣血俱虛，發熱頭痛，服此養氣血，祛風邪，不拘新舊並治之。

「當歸《酒拌　地黃》」《酒拌》　芍藥　川芎　藁本 防風　白芷各一錢，　細莘五分。

作一劑。水二鍾。煎一鍾服。

四君子湯四君子湯

治「脾胃虛弱，或因尅伐，腫痛不散，或潰而不斂，或飲食少思，或欲作嘔，大便不實等證。」

人參　白朮　茯苓各二錢　甘草炙，一錢

右作一劑，薑棗水煎服。

小柴胡湯小柴胡湯

治「一切撲傷等證，因肝膽經火盛作痛，出血自汗，寒熱往來，日晡發熱，或潮熱身熱，欬嗽發熱，脅下作痛，兩胠痞滿。」

柴胡二錢　黃芩一錢半　半夏、　人參各一錢 甘草炙，三分

右薑水煎服

八珍湯八珍湯

治傷損等證，失血過多，或因尅伐血氣。耗損惡寒。

發熱煩躁作渴等證

人參　白朮　茯苓　當歸　白芍藥　川芎 熟地各一錢　甘草炙，五分

右薑棗水煎服

犀角地黃湯犀角地黃湯

治火盛血熱妄行，或吐衄不止，大便下血，因怒而致，加山梔、柴胡。

犀角鎊末　生地黃　白芍藥　黃芩　牡丹皮 黃連各一錢五分。

右水煎熟，傾於鍾內，入犀末服之。

十味參蘇飲十味參蘇飲

治「氣逆血蘊。上焦發熱氣促。或欬血。」血。或痰嗽不止。加黃芩、山梔。即加味參蘇飲。

人參，　紫蘇，　半夏，　茯苓，　陳皮，　桔梗。

前胡、　葛根、　枳殼各一錢　甘草炙，五分

右薑水煎服

二味參蘇飲二味參蘇飲

治「出血過多，瘀血入肺，面黑喘促。」

人參一兩，　蘇木二兩。

右水煎服

四物湯四物湯

治一切血虛，日晡發熱，煩躁不安者，皆宜服之。

當歸、　熟地黃各三錢，　芍藥二錢，　川芎一錢半。

右，水煎服。加白朮、茯苓、柴胡、丹皮，即《加味四物湯》。

加味承氣湯加味承氣湯

治「瘀血內停，胸腹脹痛，或大便不通」 等證。

大黃、　𥐚硝各二錢，　枳實、　厚朴、　當歸、 紅花各一錢，　甘草五分。

用酒水各一鍾。煎至一鍾服。仍量虛實加減。病急不用甘草。

歸脾湯歸脾湯

治「跌撲等證，氣血損傷，或思慮傷脾，血虛火動，寤而不寐，或心脾作痛，怠惰嗜臥，怔忡驚悸，自汗盜汗，大便不調，或血上下妄行，其功甚捷。」

人參　白朮　當歸　白茯神　黃芪炒　遠志 龍眼肉　棗仁炒，各二錢　木香　甘草炙，各五分

右，薑棗水煎服。加柴胡、山梔，即《加味歸脾湯》。

潤腸丸潤腸丸

治「跌撲等證，或脾胃伏火，大腸乾燥，或風熱血結等證。」

麻子仁　桃仁各一兩，去皮尖，研　羌活　歸尾 大黃煨　皂角刺　秦艽各五錢

右為末，煉蜜丸，桐子大，豬膽汁丸尤妙，每服三五十丸，食前白滾湯送下。凡怯弱人，先用豬膽導之，不通宜補血。

當歸補血湯當歸補血湯

治杖瘡金瘡等證。「血氣損傷肌熱，大渴引飲，目赤面紅，晝夜不息，其脈洪大而虛，重按全無。此病多得於饑湯勞役者，若誤服白虎湯必死。」

黃芪炙，一兩　當歸二錢，酒製

右水煎服

十全大補湯十全大補湯

治「杖瘡氣血俱虛，腫痛不消，腐而不潰，潰而不斂，或惡寒發熱，自汗盜汗，飲食少思，肢體倦怠。若怯弱之人，患處青腫而肉不壞者，服之自愈。若有瘀血，砭刺早者，服之自消。或潰而膿水清稀，肌肉不生，或口乾作渴，而欲飲湯者，尤宜服之。」

白茯苓　人參　當歸　白朮　黃芪　川芎 白芍藥炒　熟地黃　肉桂　甘草炙。

右薑棗水煎服

參附湯參附湯

治「金瘡、杖瘡，失血過多，或膿瘀大泄，陽隨陰走，上氣喘急，自汗盜汗，氣短頭運等證。」

人參四錢　附子炮去皮臍，三錢

右，水煎服。陽氣脫陷者，倍用之。

清胃散清胃散

治「血傷火盛，或胃經濕熱，脣口腫痛，牙齦潰爛，或發熱惡寒等證。」

牡丹皮　黃連　生地黃　當歸酒洗，各五分 升麻一錢

右，水煎服。如痛未止，黃芩、石膏、大黃之類皆可量加。

清燥湯清燥湯

治「跌撲瘡瘍，血氣傷損，或潰後氣血虛怯，濕熱乘之，遍身酸軟；或秋夏濕熱太甚，肺金受傷，絕寒水生化之源，腎無所養，小便赤澀，大便不調；或腰腿痿軟，口乾作渴，體重麻木；或頭目眩運，飲食少思；或自汗體倦，胸滿氣促；或氣高而喘，身熱而煩。」

黃芪一錢五分　蒼朮一錢　白朮　陳皮 澤瀉各五分　白茯苓　人參　升麻　麥門冬 歸身　生地　神麴炒　豬苓　酒蘗，各五分柴胡　黃連　甘草炙，各三分　五味子九粒

右，薑水煎服。濕痰壅盛，參、芪、歸、地之類，可暫減之。

生脈散生脈散

治「金瘡杖瘡等證，發熱體倦氣短，或汗多作渴，或潰後睡臥不寧，陽氣下陷，發熱煩躁。若六七月間，濕熱大行，火土合病，令人脾胃虛弱氣短，或金為火制，絕寒水化源，肢體痿軟，腳欹眼黑，並宜服。」

人參五錢。　《五味子》一錢。　《麥門冬》三錢。

右水煎服

二妙散二妙散

治「下焦濕熱腫痛，或流注遊走，遍身疼痛。」

蒼朮、　黃蘗各等分。

右為末，每服三二錢，酒調服，作丸亦可。

四斤丸四斤丸

治「肝腎精血不足，筋無所養，攣縮不能步履，或邪淫於內，筋骨痿軟。」

《肉蓯蓉》。《酒浸　牛膝》。《酒洗　天麻》。　《乾木瓜》。

鹿茸炙　熟地　菟絲子酒浸煮杵　五味各等分

右為末，用地黃膏丸，桐子大，每服五七十丸，空心溫酒送下。

補中益氣湯補中益氣湯

治「跌撲等證，損傷元氣，或過服尅伐，惡寒發熱，肢體倦怠，血氣虛弱，不能生肌收斂；或兼飲食勞倦，頭痛身熱，煩躁作渴，脈洪大弦虛，或微細軟弱，自汗倦怠，飲食少思。」

黃芪炙　人參　白朮　甘草炙，各一錢五分 當歸一錢　陳皮五分　柴胡　升麻各三分

右薑棗水煎服

黑丸子黑丸子

一名「和血定痛丸。」 治跌撲墜墮，筋骨疼痛，或瘀血壅腫，或風寒肢體作痛，若流注膝風初結，服之自消。若潰而膿清發熱，與補氣血藥兼服自斂。

牛膝焙，六錢　百草霜　芍藥各一兩　南星泡 川烏炮。各三錢　赤小豆　白蘞各一兩六錢 白芨　骨碎補　當歸各八錢

右各另為末，酒糊丸，桐子大，每服三十丸，鹽湯溫酒送下，孕婦不可服。

迴陽玉龍膏迴陽玉龍膏

治「跌撲所傷，為敷涼藥。或人元氣虛寒，腫不消散，或不潰斂，及壅腫堅硬，肉色不變，久而不潰，潰而不斂」 ，或筋攣骨痛，一切冷證並效。

草烏二錢　肉桂五錢　南星煨　軍薑炒

白芷　赤芍藥炒，各一兩

右為末，蔥湯調塗，熱酒亦可。

復元通氣散復元通氣散

治「打撲傷損作痛，或氣滯作痛。」

木香　茴香炒　青皮，去白　穿山甲酥炙

陳皮　白芷　甘草　漏蘆　貝母各等分。

右為末，每服一二錢，溫酒調下。

神效太乙膏神效太乙膏

治癰疽、發背、杖瘡，及一切瘡疽潰爛。

元參　白芷　當歸　肉桂　赤芍藥　大黃 生地黃各一兩

右用麻油二斤，入銅鍋內，煎至藥黑，濾去柤，徐入淨黃丹十二兩，再煎滴水中捻軟硬得中，即成膏矣。

乳香定痛散乳香定痛散

治杖瘡、金瘡，及一切瘡瘍潰爛疼痛。

乳香、　沒藥各五錢，　滑石、　寒水石、煆各一兩， 冰片一錢。

右為末，搽患處，痛即止，甚效。

豬蹄湯豬蹄湯

治一切癰疽杖瘡潰爛，消腫毒，去惡肉。

白芷　當歸　羌活　赤芍　露蜂房蜂兒多者 生甘草各五錢。

右用豬蹄一隻，水五椀，煮熟取清湯，入前藥煎數沸，去柤溫洗，隨用膏藥貼之。

神效當歸膏神效當歸膏

治杖撲湯火瘡毒，不問已潰未潰，肉雖傷而未壞者，用之自愈，肉已死而用之自潰，新肉易生，搽至肉色漸白，其毒始盡，生肌最速。如棍杖者，外皮不破，內肉糜爛，其外皮因內焮乾縮，堅硬不潰，爬連好肉作痛，故俗云「疔痂皮。」 致膿瘀無從而泄，內愈脹痛，腐潰益深，往往不待其潰，就行割去，而瘡口開張，難以收斂。怯弱之人多成破傷風證，每致不救。若杖瘡內有瘀血者，即用有鋒鋩磁片，於患處砭去惡血，塗以此藥，則疔痂自結，死肉自潰，膿穢自出，所潰亦淺。生肌之際亦不結痂，又免皴揭之痛，殊有神效。蓋當歸、地黃、麻油二蠟，主生肌止痛，補血續筋，與肉相宜。此方余已刊行，治者亦多用之。

《麻油》，六兩，　當歸、　黃蠟、　生地黃各一兩

右先將當歸、地黃入油煎黑，去柤入蠟鎔化，候冷，攪勻，即成膏矣。白蠟尤妙。

托裡散托裡散

治金瘡、杖瘡及一切瘡毒，因氣血虛不能成膿，或膿成不能潰斂，膿水清稀，久而不瘥。

白朮炒　陳皮各七分，　人參〈氣虛者多用〉　熟地、 當歸身酒炒　芍藥。《酒炒　黃芪》《鹽水》，拌炒 白茯苓各一錢。

右水煎服

加味芎歸湯加味芎歸湯

治「跌撲墜墮，皮膚不破，瘀血入胃作嘔。」

川芎藭　當歸　百合水浸半日　白芍藥

荊芥穗各二錢。

右水酒煎服

當歸導滯散當歸導滯散

治「跌撲瘀血在內，胸腹脹滿，或大便不通，或喘欬吐血。」

大黃、　當歸各等分。

右為末，每服三錢，溫酒下。氣虛須加桂。一方有麝香少許。

花蕊石散花蕊石散

治「打撲傷損，腹中瘀血，脹滿欲死。服之血化為水，其功不能盡述。」

硫黃明色者，四兩　花蕊石一兩

右為末，和勻，先用紙筋和鹽泥固濟，瓦罐一箇，候乾入藥，再用泥封口，安在磚上，虛書「八卦五行。」 用炭三十斤煅之，罐冷取出。每服一錢，童便調下。

經驗方經驗方

治「跌撲瘀血作痛，或筋骨疼痛。」

黃蘗一兩，　《半夏》五錢。

右為末，用薑汁調塗患處，以紙貼之。如乾，薑汁潤之，周日易之。

消毒定痛散消毒定痛散

治跌撲腫痛

《無名異》炒　木耳炒　大黃炒，各五分

右為末，蜜水調塗。如內有瘀血，砭去敷之。若腐處，更用「當歸膏」 貼之尤妙。

洗藥洗藥

凡傷重者，用此淋洗，然後傅藥。

荊芥　土當歸　生蔥切斷。

右煎湯溫洗。一方無蔥有生薑，或止用蔥一味煎洗亦可。

黑龍散黑龍散

治跌撲損傷，筋骨碎斷，先用前湯淋洗，以紙攤貼。若骨折，更以薄木片夾貼，以小繩束三日，再如前法，勿去夾板，恐搖動患處，至骨堅牢，方宜去。若被刀箭蟲傷成瘡，並用薑汁和水調貼，日以「風流散」 填塗。

土當歸二兩　丁香皮　百草霜　穿山甲「炒黃或 煉存性」，各六兩　枇杷葉去毛，半兩

右焙為細末，薑汁水調，或研地黃汁調亦好。枇杷葉一作《山枇杷根》。

洪寶丹洪寶丹

一名「濟陰丹。」 治傷損焮痛。并接斷。

《天花粉》三兩。　薑黃、　白芷、　赤芍藥各一兩。

右為末，茶湯調搽患處。

沒藥降聖丹沒藥降聖丹

治「傷損筋骨疼痛。或不能屈伸。肩背拘急。身體倦怠。四肢無力。」

沒藥別研　當歸酒洗炒　白芍藥　生地黃 骨碎補去毛　川烏去皮臍，炮　川芎各一兩半 自然銅火煅，酢淬十二次，飛焙，一兩

右為細末，每一兩作四丸，以生薑自然汁與煉蜜為丸，每服一丸，搥碎，用水酒各半鍾，入蘇木少許，煎至八分，去蘇木，空心服。

萬金膏萬金膏

治「癰疽及墜撲傷損，或筋骨疼痛。」

龍骨　𪔀甲　苦參　鰞鰂魚骨　黃蘗　黃芩 黃連　豬牙皂角　白芨　白蘞　厚朴　草烏 川芎藭　木𪔀子仁　當歸　白芷各一兩 沒藥另研　乳香另研，各半兩　槐枝　柳枝各四 寸長二十一條　黃丹一斤半，炒　清油四斤

右除乳沒、黃丹外，諸藥入油「內煎至黑色去之，秤淨油。每斤入丹半斤，不住手攪令黑色，滴水中不粘手，下乳沒再攪，如硬，入油些少，以不粘手為度。」

接骨散接骨散

治骨折碎，或骨出臼，先整端正，卻服此藥。如飛禽六畜所傷，亦能治之。

硼砂一錢五分，　水粉、　當歸各一錢。

右為末，每服二錢，煎蘇木湯調服，後但飲《蘇木湯》。

立效

本事接骨方本事接骨方

治打折傷損

接骨木。〈即蒴藋也〉　乳香各半兩，　赤芍藥、　當歸 川芎　自然銅各一兩

右為末，用黃蠟四兩，鎔入前末攪勻，眾手丸「龍眼大。」 如打傷筋骨，及閃痛不堪忍者，用一丸，熱酒浸開熱呷，痛便止。若大段傷損，先整骨，用川烏、草烏等分為末，生薑汁調貼之，縛定服藥無不效者。

沒藥丸沒藥丸

治「打撲筋骨疼痛，或氣逆血運，或瘀血內停，肚腹作痛，或胸膈脹悶。」

沒藥　乳香　川芎　川椒　芍藥　當歸。

紅花　桃仁、　《血竭》各一兩，　自然銅四錢，煆七次。

右為末，用黃蠟四兩鎔化，入前末，速攪勻，丸彈子大，每服一丸，酒化服。按「接骨散」 、沒藥丸，元氣無虧者宜用。若腎氣素怯，或高年腎氣虛弱者，必用地黃湯、補中益氣湯，以固其本為善。

整骨痲藥整骨痲藥

草烏三錢，　當歸、　白芷各二錢半。

右末，每服五分，熱酒調下，痲倒不知痛，然後用手如法整理。

草烏散草烏散

治傷骨節不歸窠者，用此痲之，然後下手整頓。

白芷　川烏　木𪔀子　豬牙皂角　烏藥 半夏　紫金皮　杜當歸　川芎藭各二兩

舶上茴香、　草烏各一兩，　木香半兩。

右為細末，諸骨碎、骨折出臼者，每服一錢，好酒調下。痳倒不知疼處，或用刀割開，或用剪去骨鋒者，以手整頓骨筋，歸元端正，用夾板夾縛定，然後醫治。或箭鏃入骨不出，亦可用此藥痲之。或鐵鉗拽出，或用鑿鑿開取出。若人昏沉後，用鹽湯或鹽水與服，立醒。

定痛膏定痛膏

治「打撲傷損，動筋折骨，跌磕木石壓傷，赤腫疼痛。」

芙蓉葉二兩。　紫金皮、　獨活、　南星生用。

白芷各五錢。

右末，加生採馬藍菜、墨斗菜各一兩，杵搗極爛，和末一處，用蔥汁、老酒和炒暖縛。若打撲跌磕壓傷，骨肉痠疼，有紫黑色，未破皮肉者，加草烏、肉桂、良薑各三錢，研末，薑汁調溫貼。若紫黑色已退，除良薑、肉桂、草烏薑汁，卻以薑汁、茶清調溫貼之。若折骨出臼者，加赤葛根皮、寶塔草各二兩，搗爛和前藥一處，又用肥皂十枚，童便煮去皮弦子膜，杵搗極爛，入生薑汁少許，生白麪一兩，砍爛和勻，入前藥同杵搗勻，用芭蕉葉托，用前後正副夾，須仔細整頓，其骨緊縛，看後上下，腫痛消，方可換藥。腫痛未退，不可換藥。

又方又方

治「跌打傷筋損骨疼痛不可忍。」

生地切　藏瓜薑糟各一斤　生薑四兩，切

右都炒令勻熱，以布裹罨傷折處，冷則易之。曾有人傷折，宜用生龜。尋捕一龜，將殺患人，忽夢見龜告曰：「勿相害，吾有奇方可療。」 於夢中授此方，神效。

截血膏截血膏

治刀斧斫磕等處。能化血破瘀。退腫止痛。

《天花粉》三兩，　薑黃、　赤芍藥、　白芷各一兩

右末，茶清調勻，敷瘡口四邊。若刀斧傷於頭面，血不止者，急用此末茶清調勻，塗頸上周圍。若傷手則塗臂周圍。若傷足則塗腿上周圍。若傷各處則塗瘡口周圍，使截住其血，不來潮作也。

金瘡著水，肉翻花者，用韭汁調此末，傅瘡口四邊，以火微炙之，又用早稻煙熏之，瘡口出水即愈。如無水出，即是風襲，倍加南星和敷。

若瘡口肉硬不消者，此被風所襲也，可加獨活，用熱酒調敷。如又不消，則風毒已深，肌肉結實，加紫金皮和敷，有必消之理也。

散血膏散血膏

治「打撲傷損，跌磕刀斧等傷，及虎傷獐豬牛咬傷。」

甘草葉：藤生藤上有棘葉，如木綿葉，又名豬。眝又 名「虎眝草。」　《澤蘭葉少許》。

右各生採，杵搗極爛，冷敷縛刀斧斫磕等傷，破皮損肉者，先用羊毛餅貼，次貼此膏。瘡口四邊，用截血膏敷貼，令血不來潮作。一人跌破陰囊，又一人跌拔鼻孔，二者俱先整理皮肉端正，用此膏效驗。一法不用羊毛餅，只用金毛狗脊毛，薄薄鋪些於患口上，次掞封口藥再，卻以此膏貼，效更速。

接補消腫膏接補消腫膏

治證同前

《耳草》葉。　雪裡開　水。《葉　烏》苞。葉　紫金皮。

右末，以雞子清入桐油少許，調勻敷貼。

一赤散一赤散

治傷損傅藥後起疱者。以三稜針挑破摻末。

大黃　赤石脂　石膏煅，各等分

右為末摻之

洗藥荊葉散洗藥荊葉散

治「從高墜下，及一切傷折筋骨，瘀血結聚疼痛。」

頑荊葉一兩，　白芷、　細莘、　蔓荊子、　桂心、 川芎、　丁皮、　防風、　羌活各半兩。

右作一服，入鹽半匙，連根蔥五莖，漿水五升，煎取三升，去滓，通手淋洗痛處，冷即再易，避風處洗之。

敷貼藥敷貼藥

接骨如神

天南星、　木𪔀子各四兩，　沒藥，　乳香各半兩， 官桂一兩。

右為細末，薑一斤，去皮研爛，取自然汁，入米酢少許，白麪為糊，同調攤紙上貼傷處，以帛縛之，用篦夾定，麻索子纏。

接骨丹接骨丹

治折骨出臼。無草藥討處。用此方效。

南星生，四兩　木𪔀子，三兩。　紫金皮、　芙蓉葉、 獨活、　白芷，　官桂、　松香、　楓香各一兩

《小麥麪》二兩，　乳香、　沒藥各五錢。

右末，米酢、生薑汁各少許，入酒調勻，攤油紙上夾縛，冬月熱縛，夏月溫縛。

走馬散走馬散

治折傷接骨

柏葉、　荷葉、　皂角俱生用。　「《骨碎補》去毛，各等分。」

右為末，先將折傷處揣定，令入元位，以薑汁調藥如糊，攤紙上，貼骨斷處，用杉木片夾定，以繩縛之，莫令轉動。三五日後開看，以溫蔥湯洗後再貼藥，復夾七日，如痛，再加沒藥。

乳香膏乳香膏

治打撲傷損

乳香　松香　楓香　五倍子　狗骨煅，各一兩 鍋底墨　小麥麪各五兩

右末，用好酒調為糊樣，熱敷痛處，不可敷破處。若破爛者，只用鳳尾草為末摻之。

紫金皮散紫金皮散

治打撲傷損，金刀箭鏃，傷處浮腫，用此。

「紫金皮」酢炒　南星　半夏　川當歸　烏藥 黃蘗鹽炒　草烏炮　川烏炮　杜當歸　川芎 破故紙　川白芷鹽水炒　劉寄奴　川牛膝 桑白皮各等分

右為細末，生薑、薄荷汁兼水調敷腫處。或傷處。皮熱甚，加黃蘗皮、生地黃半兩。有瘡口者，勿封瘡口，四邊傅之。

內消方內消方

治「打撲傷損，及一切腫癰未破，可令內消。」

生地黃研如泥　木香細末

右以地黃膏，隨腫大小攤於紙上，摻木香末一層，又再攤地黃膏貼腫上，不過三五度即愈。昔許元公入京師赴省試，過橋墜馬，右臂臼脫，路人語其僕曰：「急與按入臼中，若血漬臼，則難治矣。」 僕用其說，許以昏迷不覺痛，遂僦轎舁歸邸。或曰：「非錄事巷田馬騎，不能療此疾。」 急召之，至，已日暮，因秉燭視其面目，尚可治，乃施藥封此處，至中夜方甦，達旦痛止。去其封，損處已白，其青瘀乃移在臼上。自是日日易之，腫直至肩背，以藥下之，瀉黑血三升，五日復常，遂得赴試，蓋用此法云。

消腫膏消腫膏

治「胸脅跌墮，打撲損傷腫痛，或動筋折骨。」

芙蓉葉、　《紫金皮》各五兩，　白芷，　當歸，　獨活， 骨碎補　何首烏、　南星各三兩，　橙橘葉

赤芍藥各二兩，　石菖蒲、　肉桂各五錢。

右末以熱酒、薑汁調，乘熱縛腫處，用蔥汁、茶清調和溫縛。動筋折骨，加山樟子葉、毛、銀藤皮及葉各五兩，同前為末，酒調暖敷縛。

芙蓉膏芙蓉膏

治「打撲傷損腫痛紫黑色，久不退者。」

紫金皮、　南星各一兩，　芙蓉葉二兩，　獨活、 白芷、　赤芍藥各五錢。

右末，生薑汁、茶清調溫貼縛傷損。紫黑色久不退者，加肉桂五錢。

紫金膏紫金膏

治赤腫焮熱者

芙蓉《花葉》，二兩。〈白花者佳〉　紫金皮一兩。

右生採，入生地黃同搗傅貼，或為末，以雞子清入蜜少許和勻，調入生地黃砍爛和傅。

拯損膏拯損膏

治諸傷損

天花粉、　芙蓉葉、　紫金皮、　赤芍藥、　南星獨活、　當歸、　白芷各一兩，　牡丹皮三錢。

右末，薑汁調熱傅貼。疼痛甚者，加乳香、沒藥各少許。

松蔥膏松蔥膏

治傷損

松香　蔥連根葉，炒熱。

右，杵搗成膏，炙熱縛傷處，先以生薑砍爛炒熱，罨少時，次以此膏貼之，退腫住痛。

退腫膏退腫膏

治「頭腦破傷損，或跌破，或刀斧傷處，或被杖棒打破，及別處傷。」

芙蓉葉　地薄荷　耳草葉　澤蘭葉　金桐葉 赤牛膝　大黃另研末，各等分

右，砍爛傅貼傷處，中間留孔出氣，用澤蘭葉盪軟貼住，冬月用芭蕉葉。一日一換藥，用茶洗傷處。若傷處浮腫，用小青葉搗傅，後用尻池葉、地薄荷搗傅。後痛不住，用葛葉、毛藤葉、楓葉尾砍傅貼住痛。

一紫散一紫散

治傷損眼泡。青黑紫色腫痛。

紫金皮童便浸七日，曬乾　生地黃各等分

右砍爛，茶清調勻傅貼，餘處傷不用製。

一綠散一綠散

治「打撲眼泡。」 赤腫疼痛。

芙蓉葉、　生地黃各等分。

右，砍爛敷貼，或為末，雞子清調勻傅之。

退熱散退熱散

治「跌磕打傷，惟大指中指傷命，餘指無妨。」

山布瓜根。〈多〉　《景天草》：　《澤蘭葉》　《地薄荷》。

魚桐根皮。

右搗爛，冷縛傷處，大退身上寒熱。

澤蘭散澤蘭散

治「跌撲咬傷。及咬傷手指。并刀斧傷。」

芙蓉葉、　《澤蘭葉》。　《白佛桑葉》。　《地薄荷》　《耳草葉》。

右搗爛，冷縛傷處，留口通氣，以七葉楊香葉或池黃葉，熱茶盪軟貼住。

疎風敗毒散疎風敗毒散

治「打撲諸損，動筋折骨，跌磕墮傷者。」

當歸　川芎　白芍藥　熟地黃　羌活　獨活 桔梗　枳殼　柴胡　白茯苓　白芷　甘草 紫蘇　陳皮　香附

右，生薑、生地黃煎，入酒和服。

加味交加散加味交加散

治「打撲傷損，折骨出臼，發熱惡寒，體弱之人，用此服之。若體實之人，宜疎風敗毒散。」

當歸　川芎　白芍藥　生地黃　蒼朮　厚朴 陳皮　肉桂　白茯苓　半夏　羌活　獨活 桔梗　枳殼　前胡　柴胡　乾薑　甘草

右，生薑煎服。有熱除乾薑肉桂。

羌活乳香湯羌活乳香湯

治「跌撲傷損，動筋折骨，發熱體痛，挾外邪者。」

羌活、　獨活、　川芎、　當歸、　防風、　荊芥。

丹皮、　續斷、　紅花、　桃仁、　陳皮、　赤芍藥。

右，生地黃煎服。有熱加柴胡、黃芩。

仲景方仲景方

治「墜馬。及一切筋骨損傷。」

亂髮如雞子大，　緋帛如手大　敗蒲席三寸， 久用炊單布一尺，並燒灰　大黃一兩，切，酒浸 桃仁四十九箇，去皮尖　甘草如中指節，炙，剉

右七味，以童子小便，量多少，煎湯成，內酒一大盞，次下大黃，去滓，分溫三服。先剉敗蒲席半領，煎湯浴，衣被蓋覆，斯須通利數行，痛楚立瘥。利及浴水赤，勿怪，即瘀血也。

巴戟湯〈潔古〉巴戟湯〈潔古〉

治「從高墜下，及打撲內損，昏冒嗜臥，不能飲食，此謂血閉，臟腑不通。」

巴戟去心　大黃各半兩　當歸　地黃　芍藥 川芎各一兩

右為末，水煎，以利為度。

奪命散〈濟生〉奪命散〈濟生〉

治「刀刃所傷，及從高墜下，木石壓損，瘀血凝積，心腹疼痛，大小便不通。」

水蛭用石灰拌，慢火炒乾黃色，半兩。　黑丑二兩。

右末，每服二錢，熱酒調下，約行四五里。再用熱酒調黑牽牛末二錢催之，須下惡血成塊，以盡為度。

雞鳴散〈三因〉雞鳴散〈三因〉

治「從高墜下，及木石所壓。凡是傷損，血瘀凝積，氣絕欲死，煩躁頭痛，叫呼不得，並以此藥利去瘀血，治折傷神妙。」

大黃一兩，酒蒸　桃仁二七粒，去皮尖

右研細，酒一椀，煎至六分，去查，雞鳴時服，次日取下瘀血即愈。若便覺氣絕不能言，取藥不及，急擘

口開。用熱小便灌之即愈。

清上瘀血湯清上瘀血湯

治上膈被傷者

羌活、　獨活、　連𧄍、　桔梗、　枳殼　當歸、 梔子、　黃芩、　甘草　川芎　桃仁　紅花。

蘇木、　大黃、　赤芍藥。

右，生地黃煎，和老酒、童便服。

消下破血湯消下破血湯

治下膈被傷者

柴胡　川芎　大黃　當歸　黃芩　赤芍藥 桃仁　枳實　梔子　木通　澤蘭　五靈脂 紅花　蘇木　赤牛膝。

右，生地黃煎，加老酒、童便和服。

大紫金皮散大紫金皮散

治「打撲傷折，內損肺肝。」

紫金皮、　補骨脂　無名異燒紅，酒焠七次。

降真香　川續斷　琥珀另研　牛膝酒浸一 桃仁去皮尖雙仁　當歸洗焙　蒲黃各一兩 大黃濕紙裹煨　𥐚硝另研，各一兩半

右為細末，每服二錢，食前濃煎蘇木、當歸酒調服。

破血藥破血藥

治「打撲墮馬，從高跌下，皮肉不破者，此瘀血停積內攻，不能言語，而或譫妄，此宜攻利為先。若皮破血流者，宜作金瘡，亡血過多治之。」

柴胡　黃芩　五靈脂　枳實　當歸　赤芍藥 川芎　大黃　生地黃　𥐚硝　桃仁　紅花 蘇木。

右水煎，入酒，童便和服。皮破血流者，不用酒。

二十五味藥二十五味藥

治「顛撲損傷，骨碎骨折，筋斷刺痛，不問輕重，並皆治之。」

香白芷　紫金皮　破故紙各酢炒　劉寄奴 川當歸鹽炒　赤芍藥米泔浸　黑牽牛　川芎 乳香　沒藥　川牛膝茶水浸　生地鹽水浸炒 木通　自然銅〈臨好時用〉　官桂、　《草烏》、酢炒　木香、 川烏火煨　藿香、　《骨碎補》　《木賊》　《羌活》。

獨活各一兩　熟地鹽水炒　牛膝茶水炒，各半兩

孕婦去川烏、草烏。骨不碎或金刃傷脞臼者，去自然銅。骨碎骨折者用之。然須於此方內去自然銅，臨好時卻入用之，如早服致成他疾。右同研為末，蜜丸如彈子大，黃丹為衣。或被顛撲損傷，金刀箭鏃，不問輕重，每服一丸，溫酒磨化服，或細嚼，酒送下。如被刀傷全斷，內損重者，以薄荷湯或木瓜湯、薑湯、燈心湯皆可服。病在上食後。病在下食前。在中者。不拘時服。老人骨脈冷。宜加當歸、川芎、川烏木香丁香人參各半兩。去白芍藥、生地黃。

沒藥降聖丹沒藥降聖丹

治「打撲傷損，筋斷骨折，攣急疼痛，不能屈伸；及營衛虛弱，外受風邪，內傷經絡，筋骨緩縱，皮肉刺痛，肩背拘急，身體倦怠，四肢少力。」

沒藥研　當歸酒洗焙　芍藥　骨碎補爁去毛 自然銅火煆酢淬十二次，研末飛過焙　川烏頭生 去皮臍，各一兩　生地黃　川芎各一兩半

右為細末，以生薑自然汁與煉蜜和丸，每一兩作四丸，每服一丸，搥碎，用水酒各半鍾，入蘇木少許，煎至八分，去蘇木，空心服。

清心藥清心藥

治「打撲傷損，折骨出臼，刀斧砍磕等傷，及肚皮傷破腸出者。」

牡丹皮　當歸　川芎　黃芩　黃連　赤芍藥 生地黃　連、𧄍　梔子　桃仁　甘草。

右，燈心草、薄荷煎，入童便和服。

破血消痛湯〈東垣〉破血消痛湯〈東垣〉

治「乘馬損傷，跌破脊骨，惡血流下，脅下甚痛，苦楚不能轉側，妨於飲食。」

羌活、　防風、　官桂各一錢，　蘇木一錢半。

柴胡　連𧄍　當歸梢各二錢　麝香少許，另研 水蛭三錢，炒去煙盡，另研

右為粗末，只一服，酒二大盞，水一盞，水蛭、麝香另研如泥，餘藥煎至一大盞，去火稍熱，調二味服之，兩服立愈。

止痛藥止痛藥

治「打撲傷損。折骨出臼。金瘡破傷。」

「當歸、　牛膝、　川芎、　淮生地、　赤芍藥、　白芷、 羌活、　獨活、　杜仲、　續斷」各一兩，　八角茴香、 肉桂、　乳香、　沒藥各五錢，　丁皮、　南木香、 沉香、　血竭各二錢半。

右末老酒調服

散血定痛補損丹散血定痛補損丹

治諸般傷損腫痛

當歸　川芎　赤芍藥　生地　白芍藥　牛膝續斷　白芷　杜仲製　骨碎補　五加皮

羌活、　獨活、　南星、製　防風各一兩半，　官桂、 乳香、　沒藥各一兩，　木香、　丁皮、　角茴各五錢。

右末酒調服

定痛當歸散定痛當歸散

治諸損腫痛

當歸　川芎　赤芍藥　白芍藥　熟地　羌活 獨活　牛膝　續斷　白芷　杜仲各二兩。

川烏、炮　乳香、　沒藥、　肉桂各一兩，　南木香、 角茴、　丁皮各五錢。

右末酒調服

四草定疼湯四草定疼湯

治「打撲、跌墮、壓磕等傷腫痛。」

《山薄荷》，　《寶塔》草，　《矮金》《屯葉》，　《皺面》。《藤葉》。

右生採葉，擂酒服，根梗煎酒服。

聖靈丹聖靈丹

治一切打撲損傷，及傷折疼痛，不可忍者，並宜服之。

乳香五錢　烏梅去核，五箇　上白米一撮

萵苣子一大盞。炒取二兩八錢。

右為細末，煉蜜和丸如彈子大。每服一丸，細嚼，熱酒吞下，食後一伏時，痛不止，再服。

何首烏散何首烏散

治打折筋骨初然，便宜服此藥，順氣疎風，活血定痛。

何首烏　當歸　赤芍藥　白芷　烏藥　枳殼 防風　甘草　川芎　陳皮　香附　紫蘇

羌活、　獨活、　肉桂

右，薄荷、生地黃煎，入酒和服。疼痛者，加乳香、沒藥。

調經散調經散

治跌撲損傷，疎利後，用此藥調理。

川芎　當歸　芍藥　黃芪各一錢半　青皮 烏藥　陳皮　熟地黃　乳香另研　茴香各一錢

右作一服，水二鍾，煎至一鍾，不拘時服。

活血丹活血丹

治「打撲傷損，動筋折骨，跌墮斫磕，刀斧等傷，諸般風疾，左癱右瘓，手足頑麻，婦人血風，渾身疼痛，冷痹，一切損傷，悉皆治之。」

青桑炭一斤　當歸　牛膝　川芎　赤芍藥 熟地　黑豆酒煮　何首烏　南星製　白芷 老松節燒　杜仲製　破故紙　羌活　獨活 蒼朮製　防風　荊芥　骨碎補　桔梗　栗間 續斷各四兩　草烏酢煮炒　川烏炮　肉桂 木𪔀子炒　地龍去土　白蘞　細莘　檀香 白芨煨　降真香　松香　楓香　五靈脂

京墨煅　血竭　角茴　乳香　沒藥各二兩。

右末，酢煮秫米粉糊為丸，彈子大，曬乾。以生漆抹手上，挪漆為衣，陰乾。卻以布袋盛，挂於風處，經久不壞，亦不失藥味。每服用當歸酒磨下。傷筋折骨，加自然銅煆酢淬二兩。若金刃出臼，不可用之。

大活血丸大活血丸

治「打撲傷損，折骨碎筋，瘀血腫痛，癱瘓頑痹，四肢酸疼，一切痛風等證。」

青桑炭一斤，　栗間　骨碎補　南星製　牛膝 白芍藥　川烏炮　黑豆酒煮，各一兩六錢

自然銅、　木𪔀子各八錢，　細莘一兩，　降真香、 楓香各三錢，　乳香、　沒藥、　血竭各六錢。

右末，酢煮秫米粉糊集眾手搓為丸，緩則發裂如彈子大，候乾，用生漆為衣，久則不壞。每用一丸，用無灰酒磨化服。

黃末子黃末子

治證同前

川烏炮　草烏酢煮炒　降真香　楓香　肉桂 松香　薑黃　乳香　沒藥　細莘各五錢

當歸　赤芍藥　羌活　獨活　川芎　蒲黃 白芷　五加皮　桔梗　《骨碎補》　蒼朮酢煮 何首烏　川牛膝　薑黃各一兩

右末，酒調下。欲好之際，加「自然銅製一兩」 ，只折骨者便可用之。

白末子白末子

治證同前

白芷　南星製　白朮　何首烏　桔梗　羌活 獨活　白芍藥　白楊皮　川芎　白蘞　當歸 白茯苓　薏苡仁炒　骨碎補　牛膝　川烏炮 續斷　細莘　肉桂　楓香　乳香　沒藥各一兩

右末，酒調下。欲好之際，加「自然銅製一兩」 ，只折骨者便可用之。

紅末子紅末子

治證同前

獨活　何首烏　南星製　白芷　羌活　當歸 骨碎補　蘇木　川牛膝　赤芍藥　紅花川芎各二兩　細莘　桔梗　川烏製　降真香 楓香　血竭　乳香　沒藥各一兩。

右末，酒調下。欲好之際，加「自然銅製一兩」 ，只折骨者便可用之。

黑末子黑末子

治證同前

雄雞毛燒　桑炭　老松節炒存性　嫩松心 側柏葉酢煮，各四兩　當歸、　牛膝　何首烏、 黑豆製　南星、製　骨碎補　熟地黃　羌活、 獨活　赤芍藥　川芎　白芷各二兩　細莘 肉桂　川烏炮　草烏、製　木𪔀子、　南木香 五靈脂　降真香、　乳香、　沒藥、　楓香各一兩 百草霜五錢。

右末，熱酒調下。欲好之際，加自然銅製一兩，只折骨者便可用之。

牡丹皮散牡丹皮散

治「跌撲閃剉，傷損滯血疼痛。」

牡丹皮　當歸　骨碎補　紅花酒浸　續斷 乳香　沒藥　桃仁　川芎　赤芍藥　生地黃。

右水酒煎服，卻用秫米飯熱罨縛，冷又蒸熱換縛。

橘朮四物湯橘朮四物湯

治「跌撲磕傷，滯血體痛，飲食少進。」

當歸　川芎　白芍藥　淮生地　陳皮　白朮 紅花　桃仁。

右，生地黃煎服。骨節疼，加羌活、獨活。痛不止，加乳香、沒藥。。

本作品在全世界都属于公有领域，因为作者逝世已经超过100年，并且于1930年1月1日之前出版。

本作品原文沒有標點。標點是人工智能程序古詩文斷句 v2.1創建，並且經由維基文庫用戶編輯改善的。本站用戶之編輯以知识共享 署名-相同方式共享 4.0协议（CC BY-SA 4.0）發佈。

歡迎各位持續修正標點，請勿複製與本站版權協議不兼容的標點創作。

About this digital edition

This e-book comes from the online library Wikisource[1]. This multilingual digital library, built by volunteers, is committed to developing a free accessible collection of publications of every kind: novels, poems, magazines, letters...

We distribute our books for free, starting from works not copyrighted or published under a free license. You are free to use our e-books for any purpose (including commercial exploitation), under the terms of the Creative Commons Attribution-ShareAlike 3.0 Unported[2] license or, at your choice, those of the GNU FDL[3].

Wikisource is constantly looking for new members. During the realization of this book, it's possible that we made some errors. You can report them at this page[4].

The following users contributed to this book:

- Kwj2772

- Jdx

- 維基小霸王

- Rocket000

- Santoposmoderno

- HereToHelp

- Victormoz

- Srittau

- Boris23

- KABALINI

- Bromskloss

- Tene~commonswiki

- AzaToth

- Bender235

- PatríciaR

- Dbenbenn

1. ↑ https://wikisource.org

2. ↑ https://www.creativecommons.org/licenses/by-sa/3.0

3. ↑ https://www.gnu.org/copyleft/fdl.html

4. ↑ https://wikisource.org/wiki/Wikisource:Scriptorium

Table of Contents

封面

欽定古今圖書集成/博物彙編/藝術典/第398卷

关于